[{"text_idx": "#000000", "text": "Prantsusmaa parlamendi alamkoda toetas seadusemuudatust, mille kohaselt keelatakse Prantsusmaal ko\u0303ik siselennud, millele leidub alla 2,5 tunni kestev rongiso\u0303idu alternatiiv. President Macroni kokkukutsutud kliimakomisjoni esialgne ettepanek na\u0308gi ette keelata ko\u0303ik lennud liinidel, kus eksisteerib alla 4 tunnine rongiu\u0308hendus, kuid sellele oli tugev vastuseis osade Prantsusmaa piirkondade poolt ja mitte eriti u\u0308llatuslikult Air France\u2019i poolt. Seadus on osa Prantsusmaa kliimaeesma\u0308rgist va\u0308hendada CO2 heitmeid aastaks 2030 40% vo\u0303rra."}, {"text_idx": "#000001", "text": "Reaalsuses see algatus va\u0308ga palju ei muuda, kuna mo\u0303jutab ainult 5 Prantsusmaa siseliini, milleks on:"}, {"text_idx": "#000002", "text": "Lu\u0308hikeste lendude keelamist va\u0308ga mo\u0303jusaks sammuks nimetada ei saa, sest see puudutab va\u0308hem kui 5% Prantsusmaa lennuliiklusest."}, {"text_idx": "#000003", "text": "Lisaks ei ta\u0308henda see, et lennuu\u0308hendus Pariisi ja mainitud 4 linna vahel u\u0308ldse a\u0308ra kaob, sest ja\u0308tkulennud Pariis CDG-st on ja\u0308tkuvalt lubatud ja rahvusvahelised reisijad saavad Bordeaux\u2019sse ja teistesse linnadesse edaspidigi lennata. Mo\u0303ju on pigem odavlennufirmadele, sest Air France\u2019ile riigi poolt antud abipakett na\u0308gi ette teatud siseliinidel lendamise lo\u0303petamise. Nu\u0308u\u0308d laieneb lu\u0308hikeste lendude keeld ka odavlennuirmadele."}, {"text_idx": "#000004", "text": "Hoolimata tulistest aruteludest rahvuskogus Prantsusmaal keelus erilist probleemi ei na\u0308hta, sest enamasti eelistatakse nagunii rongi. Seaduse peab veel kinnitama parlamendi u\u0308lemkoda ehk senat."}, {"text_idx": "#000005", "text": "Lu\u0308hikeste lendude keelustamisest oluliselt radikaalsem algatus on keskkonnaeesma\u0308rkide saavutamiseks maksustada lennupiletid kuni 400\u20ac suuruse maksuga. Eelmisel aastal algatatud eelno\u0303u na\u0308gi ette ja\u0308rgmised keskkonnamaksud:"}, {"text_idx": "#000006", "text": "Turistiklassi lennud pikkusega kuni 2000 km - 30 eurot u\u0308ks suund\nTuristiklassi lennud pikkusega u\u0308le 2000 km \u2013 60 eurot u\u0308ks suund\nA\u0308riklassi lennud pikkusega kuni 2000 km \u2013 180 eurot u\u0308ks suund\nA\u0308riklassi lennud pikkusega u\u0308le 2000 km \u2013 400 eurot u\u0308ks suund\nEralennukid \u2013 2400 eurot u\u0308ks suund"}]